ທ່ານຣອມນີ ມີຄະແນນ ນໍາໜ້າຂາດຮອຍ ຫຼັງຈາກ ທ່ານແຊນທໍຣຳ ຖອນຕົວ
ຄູ່​ແຂ່ງ​​ສໍາຄັນ​ຂອງ​ທ່ານ ຄືອະດີດ​ສະມາຊິກ​ສະພາ​ສູງ​​ຣິກ ​ແຊນ​ທໍຣໍາ ​ໄດ້​ປະກາດຍຸຕິ​ການ​ແຂ່ງຂັນເລືອກຕັ້ງຂອງ​ທ່ານ ​ເມື່ອວັນອັງຄານ​ວານນີ້.
ໃນວັນພຸດມື້ນີ້ ທ່ານ ມິດ ຣອມນີ ຜູ້ຫວັງຄວ້າຕໍາແໜ່ງປະທານາທິບໍດີສະຫະລັດສັງກັດ ພັກຣີພັບບລິກັນສາມາດທີ່ເພັ່ງເລັງທຸກຢ່າງໃສ່ສະເພາະແຕ່ປະທານາທິບໍດີບາຣັກ ໂອບາ ມາ ນຶ່ງມື້ຫລັງຈາກຄູ່ແຂ່ງໃນພັກຣີບັບ ບລິກັນຖອນຕົວຈາກການແຂ່ງຂັນ ຊຶ່ງຄວາມຈິງ ແລ້ວແມ່ນເປັນການຍິນຍອມໃຫ້ພັກແຕ່ງຕັ້ງທ່ານຣອມນີເປັນຜູ້ສະໝັກຂອງພັກ ທ່ານຣອມນີ ຜູ້ມີຄະແນນສຽງນຳໜ້າລື່ນຜູ້ສະໝັກເລືອກຕັ້ງພັກຣີພັບບລິ ກັນສອງຄົນທີ່ ຍັງເຫຼືອຢູ່ຫຼາຍສົມຄວນນັ້ນ ແມ່ນຢູ່ໃນແນວທາງທີ່ຈະກາຍເປັນຜູ້ທີ່ຖືກແຕ່ງຕັ້ງຂອງພັກ ແລະລົງແຂ່ງຂັນກັບປະທານາທິບໍດີໂອບາມາ ທີ່ສັງກັດພັກເດໂມແຄຣັທ ໃນການເລືອກຕັ້ງ ທົ່ວໄປໃນເດືອນພະຈິກທ້າຍປີນີ້ ຜົນການສໍາຫລວດຢັ່ງສຽງຄັ້ງລ່າສຸດ ຊີ້ແນະວ່າທ່ານຣອມນີ ມີພາລະກິດ ທີ່ຈະຕ້ອງໄດ້ປະ ຕິບັດ ຜົນການຢັ່ງສຽງຂອງໜັງສືພິມວໍຊິງຕັນໂພສແລະອົງການຂ່າວ ABC ຊີ້ໃຫ້ເຫັນວ່າ ປະທານາທິບໍດີໂອບາມາ ມີຄະແນນນໍາໜ້າທ່ານຣອມນີ ອະດີດຜູ້ປົກຄອງລັດມາສຈູເຊັດ ດ້ວຍຄະແນນ 51 ຕໍ່ 44 ເປີເຊັນ ເຖິງແມ່ນຍັງມີຄວາມເປັນຫ່ວງກ່ຽວກັບສະພາບການ ດ້ານ ເສດຖະກິດທີ່ບໍ່ໄປບໍ່ມານັ້ນຢູ່ໃນເວລານີ້ກໍຕາມ ຄູ່ແຂ່ງຄົນສໍາຄັນຂອງທ່ານ ຄືອະດີດສະມາຊິກສະພາສູງສະຫະລັດທ່ານ ຣິກ ແຊນທໍຣໍາ ໄດ້ປະກາດຍຸຕິການແຂ່ງຂັນຂອງທ່ານເມື່ອວັນອັງຄານວານນີ້ ນຶ່ງອາທິດຫລັງຈາກໄດ້ປາ ໄຊການເລືອກຕັ້ງຂັ້ນຕົ້ນຢູ່ໃນສາມລັດໃຫ້ແກ່ທ່ານຣອມນີ ທ່ານແຊນທໍຣໍາ ລໍຄອຍທີ່ຈະ ແຂ່ງຂັນໃນການເລືອກ ຕັ້ງຂັ້ນຕົ້ນ ໃນວັນທີ່ 24 ເມສານີ້ ທີ່ລັດ Pennsylvania ບ້ານ ເກີດຂອງທ່ານ ເພື່ອເປັນໂອກາດຊຸກຍູ້ການໂຄສະນາຫາສຽງຂອງທ່ານທີ່ພວມຕົກຢູ່ ໃນ ສະພາບທີ່ບໍ່ຄ່ອຍດີຜານໃດນັ້ນ ແຕ່ແນວໃດກໍດີ ຕາມຜົນການຢັ່ງສຽງຊີ້ແນະວ່າ ທ່ານ ແຊນທໍຣໍາອາດປາໄຊໃນລັດດັ່ງກ່າວນີ້ເຊັ່ນກັນ ທ່ານ ແຊນທໍຣໍາໄດ້ປະກາດຖອນຕົວມື້ນຶ່ງຫລັງຈາກລູກສາວນ້ອຍ Bella ຂອງທ່ານໄດ້ ອອກຈາກໂຮງໝໍບ່ອນທີ່ລາວໄດ້ປິ່ນປົວພະຍາດນຶ່ງທີ່ບໍ່ຄ່ອຍປາກົດເຫັນນັ້ນ ທ່ານແຊນ ທໍຣໍາ ກ່າວວ່າ ຄວາມເຈັບປ່ວຍຂອງລູກສາວຄົນນີ້ ເປັນເຫດໃຫ້ທ່ານຕ້ອງຄິດຕັດສິນໃຈ ຖອນຕົວແລະຢາກໃຊ້ເວລາກັບ ລູກສາວຄົນນີ້ຫລາຍຂຶ້ນ